Wendy Maartens - Bekroonde kinderboekskrywer - Woorde gee my vlerke
Los vir my ‘n briefie
Ek bly glo in ons land en sy mense soos ek bly glo in die helende krag van stories.
Terwyl ek skryf, kyk ek hoe die son opkom en ondergaan.
Ek hou die suidoos dop wat my windkokke op die agterstoep woel. Die noordwes wat welkome reën vir die tuin en watertenk bring.
Snags kyk ek hoe die maan haar silwer strepe geduldig oor die eenvoud van die Weskus-landskap skuif. En ek weet die stories wat ons vandag leef, word nog net so diep in die hart van hierdie suidpunt van Afrika gegriffel soos die dae toe ons voorvaders met niks anders as woorde op die wind geskryf het nie.
Stories kom en gaan. Party sterf, ander bly staan. Een van my grootste vreugdes is wanneer ‘n storie wat heeltemal vergete was my kies om sy tweede woordasem aan hom te gee. Ek wonder soms: Is ons ons stories, of is ons stories ons?
Die deernis waarmee ons “geliefde land” (as ek by F.A. Venter mag leen) ons toevou, die soms onmoontlike eise wat sy aan ons stel, is niks anders as ‘n storiekaros waarsonder ‘n mens nooit betrap wil word nie – al begewe jy jou aan die verste uithoeke van die aarde.
Hier is ‘n hand vol stories. Sommige deurleef soos die windverwaaide kontoere van Tafelberg. Ander so splinternuut dat die vreugdevolle verwondering van nuusgebeure nog vlak lê.
Mag dit jou en die kinders in jou lewe help om van voor af ‘n plek in mekaar en in die hart van hierdie land los te skrop.Wendy Maartens
Voorwoord uit Sylvester – Ramkat van die Groot-Karoo en nog 21 Lekkerlees Legendes, Ware Verhale & Staaltjies
KLIK HIER VIR BIOGRAFIE
Splinternuut! Nou beskikbaar by www.Lapa.co.za
Moedeloos oor die grendeltyd? Meesterverteller Wendy Maartens het 21 Suid-Afrikaanse stories van onbesonge helde in Engels spesiaal vir jou bymekaargemaak.
Lees hoe Job Maseko manalleen ‘n oorlogskip opgeblaas het. Volg in die voetspore van ‘n seuntjie wat kaalvoet deur ‘n oorlog gestap het. Beleef die ontberings van drie San-seuns wat deur handelaars ontvoer is. Word geïnspireer deur die voormalige slavin, Emilie Lehn, se stryd om oorlewing. En vier saam fees oor die langverwagte herstel van Sara Baartman se eer.
BESTEL PAPIERBOEK NOU | BESTEL EPUB NOU | SIEN MEER BOEKE BY LAPA
Kategorieë sluit in afrikaans, engels, isiZulu, isiXhosa en geestelik.
Van skoolbesoeke tot boekbekendstellings! Lees hier oor Wendy se nuutste doen en late.
Wendy het haar Camino-dagboeke aan die begin van grendeltyd uitgehaal. Sy nooi jou om saam te stap op hierdie andersoortige ontdekkingstog.
Ek lees self-reeks
Die Ek lees self-reeks is die perfekte wegspringplek vir beginnerlesers.
Webwerf deur DesignHub